stanford-oval/wikipedia huggingface dataset:
Windows Vista
פיתוח ושיווק

במיקרוסופט הכריזו על מערכת ההפעלה בשנת 2001, ועל פי התכנונים המקוריים היא הייתה אמורה לצאת כבר בשנת 2004, אך זכתה למספר לא מבוטל של דחיות והושקה לחנויות בסוף ינואר 2007. ב-27 ביולי 2005, יצאה גרסת בטא 1 של Windows Vista, ויציאתה של גרסת Beta 2 נדחה מהתאריך 7 בדצמבר 2005 אל המחצית השנייה של 2006, וההשקה הרשמית נדחתה שוב לינואר 2007. זהו פרק הזמן הארוך ביותר שבו לא יצאה מערכת הפעלה מבית מיקרוסופט; מערכת ההפעלה Windows XP, יצאה ב-2001.
פיתוחה של המערכת הסתיים ב-8 בנובמבר 2006. אנליסטים חזו כי התחרות הגדולה ביותר למערכת הפעלה זו, צפויה למרבה האבסורד מצד קודמתה - חלונות XP.
לאחר חודש של מכירות הודיעה מיקרוסופט כי נמכרו כ-20 מיליון עותקים. ולאחר 100 ימים הודיעה החברה כי מספר העותקים שנמכרו עומד על 40 מיליון. בסוף יוני 2007 הודיעה החברה כי הצליחה להפיץ 60 מיליון רישיונות של המוצר. בתום כשנה מתחילת ההפצה הודיעה מיקרוסופט שהצליחה להפיץ 100 מיליון עותקים. בישראל הודיעה החברה כי הצליחה למכור 180,000 עותקים מהתוכנה במהלך 2007, שהיוו 40% מכלל מערכות ההפעלה שנמכרו. נראה כי פרסומי החברה היו מגמתיים, על רקע חוסר החדירה של מערכת ההפעלה זו, וכללו בעיקר מחשבים חדשים שהמערכת הושמה עליהם בהסכמי OEM. ויסטה כללה גם משחק מחשב, Chess Titans, שפותח על ידי חברת התוכנה הישראלית אוברון מדיה.
באוגוסט 2007 חברת מיקרוסופט נקטה טקטיקה נדירה, וקיצצה במחירי הגרסאות שלה בסין באופן משמעותי (בחלק מהגרסאות עד כדי שני שלישים מהמחיר) כדי להילחם בפיראטיות.
בסוף פברואר 2008 הודיעה החברה על הוזלה של כ-20% אחוזים במוצרי ויסטה, על רקע הכישלון המתמשך במכירות של מערכת הפעלה זו, על רקע חוסר השביעות הכללית ממנה, ואי הרצון להגר מחלונות XP לוויסטה. בספטמבר 2008, לאחר המשך הדשדוש במכירות, והתחזקות במכירות של מחשבי אפל, מיקרוסופט הוציאה מיליוני דולרים על מסע פרסום כדי לשפר את התדמית של ויסטה.
ב-16 באפריל 2008 יצאה חבילות השירות הראשונה SP1 עבור מערכת ההפעלה ב-31 שפות, ביניהן עברית.
ביולי 2009 כמעט לאחר שלוש שנים מצאת המערכת לשוק, פרסמה חברת המחקר פורסטר כי מערכת הוויסטה מותקנת רק ב-12% מכלל המחשבים העסקיים, בעוד שחלונות XP מותקנת ב-86%, ומק מותקנת ב-3.6%. עם השקת Windows 7 משתמשים רבים בחרו לעבור אליה מ-XP.
חידושים ב-Windows Vista > למשתמש

ממשק משתמש חדש ועדכני שנקרא Windows Aero ומכיל שקיפות של חלונות, שפועל רק במחשבים בעלי חומרה מתאימה. הממשק מאפשר גלילה תלת-ממדית של כל התוכניות הפתוחות, שימושי בעת פתיחת תוכניות רבות (שכלול ל-Alt + Tab, השיטה המקובלת בגרסאות הקודמות למעבר בין התוכניות הפתוחות). למחשבים אחרים יש מעטפת ("סקין") ברירת מחדל חדשה, בגווני שחור-כחול.
מערכת Windows Search שאמורה להיות מהירה יותר וטובה מאפשרויות החיפוש המובנות אז, ודומה יותר למערכות כמו Windows Destkop Search ו-Google Desktop. כמו כן נוספו יכולות חיפוש לתפריט ההתחלה ואפליקציות אחרות שמובנות ב-Windows. בנוסף ישנה יכולת חיפוש בזמן אמת (תוך כדי כתיבה).
ממשק Windows Sidebar שמוסיף פאנל שקוף בצדו של המסך כאשר ניתן לשים בו מיני-אפליקציות בעלות מטרות ספציפיות שמקלות על הגישה לנתונים מסוימים (כמו תמונות במחשב, עדכוני מזג אוויר / בורסה, אינדיקציה לדואר אלקטרוני, ביצועי מערכת ועוד).
Windows Internet Explorer 7 (שיצא כבר למערכת Windows XP), אשר מגיע מובנה בתוך Windows Vista וכולל שיפורי אבטחה משמעותיים (SandBox), בנוסף לממשק חדש, אופציות חדשות שכוללות תמיכה ב-RSS, גלישה עם חוצצים, תיבת חיפוש, אפשרויות הדפסה משוכללות, הגדלת עמודים ותמיכה משופרת בתקני אתרים.
Windows Media Player 11 (שיצא כבר למערכת Windows XP) גרסה משודרגת של נגן המדיה של מיקרוסופט שכוללת ממשק חדש ואפשרויות ארגון משופרות, חיפוש מולטימדיה, שיתוף מדיה עם מחשבים אחרים, XBox 360 ו-PS3.
בקרת הורים לפי פרופיל, הכוללת אפשרות שליטה על תוכני הגלישה, הרצת משחקים, זמני פעילות, והגבלה של תוכנות ספציפיות להרצה.
התווסף כלי החיתוך
חידושים ב-Windows Vista > טכנולוגיות הגרעין

שכתוב של מרבית מרכיבי הגרעין של מערכת ההפעלה ובכלל זה מערכות הקול, הדפסה, הצגה ורשתות.
תמיכה מובנית בטכנולוגיית IPv6. שדרוג יכולות ההגנה למתקפות TCP/IP. גישה מודולרית להוספת ושינויי רכיבי רשת.
DirectX 10 שכלל תמיכה ב-Shader Model 4.0 ושכבה גרפית שנכתבה מחדש (ודרשה כרטיסי מסך חדשים שיתמכו בו ספציפית, בשביל האופציות החדשות). כמו כן משחקים כמו Halo 2 יעבדו רק על Vista עקב כך.
DRM - מערכת ניהול זכויות דיגיטלי, לא מאפשרת שימוש בקובצי מוזיקה וסרטים אשר מוגנים בזכויות יוצרים. במיקרוסופט רצו לשלב חומרה שיש בתוכה מערכת ניהול זכויות עם תוכנה שיש בה מערכת ניהול זכויות יוצרים.
שילוב של NET framework. החדש בגרסת 3.0 שכולל בין היתר:
הוספת יכולות למפתחים בתחום ה-Workflow
אפשרות למפתחים להשתמש ב-XAML - שפת תיאור חדשה, שמאפשרת לתאר בצורה נוחה דמוית HTML גרפיקה מורכבת.
הגרפיקה ב-Windows Vista שונה מהגרפיקה ב-Windows XP בגלל שימוש במנוע גרפי חדש ששמו Windows Presentation Foundation (ידוע גם בשם הקוד "Avalon").
מנוע תקשורת חדש - Windows Communication Foundation (לשעבר "Indigo").
שיפורי אבטחה מרובים לחלקים שונים של מערכת ההפעלה והדפדפן.
תמיכה טובה יותר במעבדי 64 ביט.
השם Vista

פירוש השם Vista הוא התפיסה של האזור, מראה, נוף.
בתרגום מספרדית, פורטוגזית ואיטלקית פירוש המילה Vista הוא: ראיה, היכולת לראות, מבט חטוף, חזון.
עם זאת, כשהתפרסם שמה החדש של מערכת ההפעלה, התגלתה בעיה נוספת. השם "Vista" הוא סימן רשום של חברת מחשבים אחרת. פתרון הבעיה נמצא על ידי כך שמיקרוסופט הודיעו כי הם בעלי זכויות היוצרים על השם "Windows Vista" ולא על השם "Vista", שעליו לחברת המחשבים היה סימן רשום.
ביקורת

כבר מאז ההכרזה על המערכת, קיבלה מיקרוסופט, בין השאר, שפע של ביקורות שליליות. רובן התייחסו בעיקר לנושאי אבטחה, שהרי נוספו למערכת שורות קוד רבות שלא נבחנו במשך שנים (כמו הקוד של Windows XP), הכללת טכנולוגיות רבות שנועדו להגביל את היכולת להעתיק מדיה דיגיטלית, ואופן השימוש בלוח הבקרה להוספת משתמשים חדשים. ביקורות רבות ציינו דמיון רב מאוד בין Windows Vista לבין מערכת ההפעלה Mac OS X של חברת אפל.[דרוש מקור: איפה הסימוכין? מי ביקר? - ראה סימוכין בגרסה האנגלית של הערך]
כמו כן הייתה ביקורת רבה על התנהלות החברה בכל הקשור להכרזות על זמינות מערכת ההפעלה ששונו מספר רב של פעמים מאז ההכרזה הראשונית ב־2001, כמו כן מערכת ההפעלה נכתבה מחדש מספר פעמים, ובכל פעם שונו היכולות שהמערכת אמורה להגיע איתם.
זמן קצר לאחר ההשקה נתגלה באג במערכת ההפעלה, שהכריח משתמשים לבצע אקטיווציה מחדש של המערכת, אחרי שהם מתקינים דרייברים חדשים או מפעילים תוכנות שהותקנו לאחרונה.
גם דרישות המערכת הכבדות זכו לביקורת. במבחני ביצועים שנערכו על ידי מגזין המחשבים PC Magazine על מחשב עם מעבד פנטיום 4 בעל ליבה כפולה, שהכיל חצי גיגהבייט זיכרון פנימי, נמצא כי המערכת איטית בין 4% ל־10% ממערכת חלונות XP, בביצועים השונים. אף שדרישות המערכת שהוצגו על ידי החברה אומרות כי מספיק לגרסה הבסיסית חצי גיגהבייט זיכרון פנימי ולממשק הגרפי 1 גיגהבייט זיכרון פנימי, בפועל הזיכרון המינימלי שאיפשר פעילות תקינה היה בין פי 2 לפי 4. מיקרוסופט עצמה בתצוגות של חלונות ויסטה השתמשה במחשב שהכיל 4 גיגהבייט זיכרון פנימי. עם זאת, נראה שעקב אכילס של המערכת היו כרטיסי המסך. גם כרטיסי מסך חדשים לאותה תקופה, כמו ATI RX1550 שבו זיכרון של 256 מגהבייט, עדיין קיבלו ממערכת ההפעלה דירוג ציון מינימלי (3.5) ב"חוויית ממשק המשתמש" הגרפי של הוויסטה.
היבט נוסף הוא ייקור מערכת הפעלה זו בהשוואה לקודמתה. הפילוח בין הגרסאות השונות הוגבר לשש גרסות שונות: שתיים ביתיות, אחת עסקית, גרסה אולטימטיבית, גרסת אנטרפרייז לעסקים גדולים, וגרסת "סטרטר אדישן" למדינות מתפתחות. הגרסה הזולה ביותר של המערכת (Home Basic) התייקרה 
במאות שקלים על פני קודמתה, חלונות XP ביתית, ועלתה בישראל 1,299 שקלים. מי שרצה אפקטים של תלת־ממד עם ממשק ה-Aero, גיבוי אוטומטי ועוד שיפורים כמו ניהול קולנוע ביתי, צריבת DVD ותמיכה בתצוגה נוספת (Sideshow), היה צריך לרכוש את גרסת ה-Home Premium בסכום של 1,549 ש"ח. מי שרצה ליצור סרטים באיכות גבוהה היה צריך לעבור לגרסה העסקית, ומי שרצה להצפין את נתוניו היה חייב לקפוץ לגרסה המקיפה ביותר (Ultimate) בעלות של כ-2,000 שקלים.
סינתיה קרוסלי, מנהלת מחלקת הלקוחות של חלונות במיקרוסופט בריטניה, הודתה[דרוש מקור] כי האסטרטגיה של מיקרוסופט הייתה לגרום למשתמשים הביתיים להעדיף את גרסת הפרימיום הביתית, והדבר לא מהווה ייקור, שכן לטענתה הוספו בה תכונות רבות שלא היו קודם.
משתמשים ומבקרי תוכנה רבים טוענים כי ויסטה הייתה מערכת ההפעלה השנייה הגרועה ביותר מבית מיקרוסופט, אחרי Windows ME.‏
גרסאות > Home Basic

היא הגרסה הזולה והבסיסית ביותר של Windows Vista.

קהל היעד של גרסה זו הוא אנשים המשתמשים במחשב על מנת לגלוש באינטרנט ועריכת טקסט פשוטה.

גרסה זו אינה מכילה את הממשק הגרפי של Windows Aero לעומת גרסאות אחרות, אך כוללת ערכת נושא דומה, שאינה כוללת את האפקטים הגרפיים הכבדים (למשל אפקטי שקיפות, או תצוגה מקדימה של חלונות בממשק ההחלפה). גרסה זו אינה מכילה גם את Windows Media Center והרבה תכונות אחרות. גרסה זאת בדרך כלל מופעלת על מחשבים "חלשים" שאינם מסוגלים להריץ את הגרסאות האחרות.
גרסאות > Home Premium

היא הגרסה למשתמש הביתי ולמשפחה. גרסה זו משתמשת בממשק הגרפי Windows Aero ומכילה בתוכה משחקים, ויישומים שונים למשפחה, כמו Windows Media Center, המאפשר לצפות בתכנים מוקלטים או דרך האינטרנט.
גרסאות > Business

היא הגרסה העסקית, המיועדת לעסקים קטנים. גם גרסה זו משתמשת בממשק הגרפי Windows Aero. גרסה זאת אינה מכילה בתוכה תכנים למשפחה כמו Windows Media Center אלא מכילה תכנים לאבטחת המחשב. 

בגרסה זאת ניתן לגבות את כל הדיסק הקשיח על DVD למניעת איבוד נתונים, כמו כן מכילה תכונות הגנה נוספות.

ניתן לקבל פקסים ישירות למחשב ועוד תכנים המותאמים לעסקים קטנים.
גרסאות > Ultimate

היא הגרסה האולטימטיבית של Windows Vista, גרסה זו משלבת בתוכה הגנה ואבטחה יחד. גרסה זו היא שילוב של גרסאות Home Premium ו-Business.
בעלי עותק של גרסה זו מקבלים דרך Windows Update תוספות שנקראות Windows Ultimate Extras, תוספות אלה הם יישומים רק לבעלי גרסה זו, לדוגמה: Windows DreamScene המאפשר הוספת רקע דינמי למחשב (סרטון).
הפסקת התמיכה

באפריל 2017 הפסיקה מיקרוסופט באופן רשמי את התמיכה במערכת ההפעלה Windows Vista. באותה עת עדיין כ־3% מהמחשבים האישיים בעולם הריצו את המערכת. מיקרוסופט הודיעה כי תפיץ עוד עדכוני אבטחה ולקוחות החברה שעדיין עושים בה שימוש לא יוכלו לקבל תמיכה טכנית במוקדי השירות, גם לא בתשלום.
נתוני החומרה להרצת ויסטה

להלן נתוני החומרה להרצת ויסטה המינימליים על פי מיקרוסופט:
Vista Capable - ללא Windows Aero:
מעבד במהירות שעון של לפחות 800MHz.
זיכרון RAM של 512MB.
מעבד גרפי המתאים לשיטת DirectX 9.
כרטיס מסך עם זיכרון של 32MB.
דיסק קשיח עם קיבולת של 40GB ומקום פנוי של 15GB.
כונן DVD.
Vista Ready (עם Windows Aero):
מעבד במהירות שעון של לפחות 1GHz.
זיכרון RAM של 1GB.
מאיץ גרפי בעל יכולות הכוללות Hardware Pixel Shader v2.0 עם זיכרון של 128MB.
דיסק קשיח עם קיבולת של 40GB ומקום פנוי של 15GB.
כונן DVD.
הערות שוליים

↑  שירות גלובס, ‏יצרנית המחשבים דל תחל בקבלת הזמנות למחשבים אישיים עם מערכת ההפעלה ויסטה, באתר גלובס, 26 בינואר 2007
↑  ליאור הנר, מיקרוסופט מציגים את ויסטה ואופיס 2007 לצרכנים, באתר הארץ, 28 בינואר 2007
↑  שמוליק שלח, ‏הקתרזיס של מיקרוסופט, באתר גלובס, 25 באוקטובר 2009
↑  יובל מנדלסון ושירות בלומברג, ‏מיקרוסופט: השקת מערכת ההפעלה "ויסטה" נדחתה שוב - לינואר 2007, באתר גלובס, 22 במרץ 2006
↑  סוכנויות הידיעות, באיחור של יותר משנתיים - מיקרוסופט השלימה את פיתוח מערכת ההפעלה ויסטה, באתר TheMarker‏, 8 בנובמבר 2006
↑  שמוליק שלח, ‏עכשיו זה רשמי: במגזר הארגוני בישראל העדיפו XP על ויסטה, באתר גלובס, 26 בדצמבר 2007
↑  TheMarker digital, מיקרוסופט: קצב המכירות של מערכת ההפעלה ויסטה כפול מזה של הגירסה הקודמת, באתר TheMarker‏, 26 במרץ 2007
↑  ניב ליליאן ורויטרס, גייטס: נרחיב התמיכה ב-Windows Home Server, באתר ynet, 15 במאי 2007
1 2  רויטרס, מיקרוסופט הפחיתה את מחיר Vista בסין ל-66 דולרים, באתר ynet, 5 באוגוסט 2007
↑  יזהר גביש, 180 אלף עותקים של מערכת ההפעלה ויסטה נמכרו בישראל ב-2007, באתר הארץ, 26 בדצמבר 2007
↑  גיא גרימלנד, השותפה הסודית של מיקרוסופט, באתר TheMarker‏, 10 בספטמבר 2006
↑  רויטרס, מיקרוסופט מורידה את מחירי מערכת ההפעלה ויסטה במטרה לעודד את השדרוגים, באתר TheMarker‏, 29 בפברואר 2008
אמיר כידן, ‏מיקרוסופט מתכוונת לחתוך את מחירי חבילות מערכת ההפעלה Vista ביותר מ-20%, באתר גלובס, 29 בפברואר 2008
↑  הראלד טריביון וסטיב לוהר, מיקרוסופט סוגרת את החלון לאפל, באתר הארץ, 15 בספטמבר 2008
↑  Forrester: Vista on 12% of corporate desktops, Mac on 3.6%
↑  IDG, שאלות ותשובות: כך תשדרגו XP לחלונות 7, באתר TheMarker‏, 14 ביולי 2009
↑  IDG, באג במערכת ההפעלה ויסטה מכריח משתמשים מורשים לבצע אקטיווציה מחדש, באתר TheMarker‏, 28 בפברואר 2007
↑  IDG, מחשבים "מאופשרי ויסטה" לא סוחבים: מערכת ההפעלה החדשה של מיקרוסופט מתגלה כמעמסה כבדה מדי, באתר TheMarker‏, 22 בפברואר 2007
↑  The Most Hated Windows Versions & Why They Were So Bad, מאתר MakeUseOf
↑  The 10 Worst Operating Systems of All Time, PCWorld, ‏2009-04-09 (באנגלית)
↑  יניב אביטל, ‏הסטה לה-ויסטה: מיקרוסופט הורגת רשמית את מערכת ההפעלה הכי שנואה שלה, באתר Geektime‏, 12 באפריל 2017
| --- | --- |
בקרת זהויות :  BnF: cb15079788n (data)  GND: 7536751-8  NKC: ph385199
ניקולאי בובריקוב

| --- | --- |

 לידה:  15 בינואר 1839 (יוליאני) סטרלנה, רוסיה 
 פטירה:  17 ביוני 1904 (בגיל 65) הלסינקי, האימפריה הרוסית 
 מקום קבורה:  מנזר החוף של סרגייב הקדוש 
 מדינה:  האימפריה הרוסית 
 השכלה:  האקדמיה הצבאית של המטכ"ל של צבא רוסיה 
 צאצאים:  Nikolay Bobrikov 
 דרגה:  גנרל, גנרל חים רגלים (האימפריה הרוסית) 
 פעולות ומבצעים
 המלחמה העות'מאנית-רוסית 
 עיטורים
 אביר במסדר אלכסנדר נבסקי  צלב פיליפ הנדיב  גריפון  מסדר צלב טאקובו  Medal for works on the first general census  Medal In memory of Nikolay I  Medal In memory of coronation of Nikolay II  מסדר האריה והשמש, דרגה ראשונה  קצין בלגיון הכבוד  Grand Cross of the Order of Berthold the First  קצין בכיר במסדר האריה והשמש  אביר הצלב הגדול של מסדר בית סקסוניה-ארנשטיין  מסדר בית הכתר הוונדי  Knight Grand Cross of the Order of the Zähringer Lion  מדליה לזכר אלכסנדר השלישי  Order of St. Alexander Nevsky with diamond signs  עיטור  אנה הקדושה,  דרגה ראשונה  אות המסדר אנה הקדושה, דרגה 3  אות מסדר העיט הלבן  מסדר סטניסלב הקדוש, דרגה 1  מסדר סטניסלב הקדוש, דרגה 2  Medal In memory of coronation of Alexander III  מסדר ולדימיר הקדוש, דרגה 2  מסדר העיט האדום, דרגה 1  הצלב הגדול של מסדר לאופולד  עיטור  ולדימיר הקדוש, דרגה 3  עיטור ולדימיר הקדוש, דרגה 4  אות המסדר ולדימיר הקדוש, דרגה 1  Order of noble Bukhara 
 
בובריקוב על סקיצה של איליה רפין לציור "הישיבה החגיגית של מועצת המדינה".
ניקולאי איוואנוביץ' בובריקוב (15 [27] ינואר 1839, סטרלנה, סנקט פטרבורג — 4 [17] ביוני 1904, הלסינגפורס) היה איש צבא ומדינאי רוסי. המושל הכללי של פינלנד ומפקד המחוז הצבאי הפיני (1898—1904). חבר מועצת המדינה; גנרל חיל הרגלים (1897). הוא היה מאוד לא פופולרי בקרב הלאומנים הפינים והציבור המהפכני-ליברלי ברוסיה בקשר למדיניות הרוסיפיקציה שלו בפינלנד; נפצע אנושות בהלסינגפורס על ידי אייגן שאומן, תומך-עצמאות פיני הנחשב גיבור בארצו, שהתאבד מיד לאחר המעשה.
ביוגרפיה

ניקולאי בובריקוב נולד ב-15 בינואר 1839 בסטרלנה; הוריו: איוואן וסילייביץ' בובריקוב (1798—1883) ואלכסנדרה יגורובנה, לבית זילנד (1817—1896): חבר הוועדה הרפואית הצבאית ומרפא בכיר בבית החולים הצבאי בסנקט פטרבורג. אחים ואחיות: ליובוב (1834—אחרי 1888); עורכת דין, חבר מועצת המדינה איוואן (1835—1880); נדז'דה (1837—אחרי 1917); חבר הוועדה המדעית הצבאית, הסופר הצבאי גאורגי (1840—1924); היועץ החשאי אלכסנדר (1846—אחרי 1917).
הוא התחנך בחיל הצוערים הראשון, ממנו שוחרר ב-30 ביוני 1858 כסגן בגדוד הרובאים הראשון של הגרנדיר. ב-1 בנובמבר 1860 נשלח לשירות בגדוד הלייב-גווארדיה אולאן של הוד מלכותו כדי ללמוד את כללי שירות הפרשים, ב-15 באפריל 1861 הוא התגייס לגדוד זה וב-21 באפריל אותה שנה קודם לדרגת סגן.
ב-25 באוגוסט 1862 נכנס לאקדמיה של המטה הכללי על שם ניקולאי, ב-17 באפריל 1863 הועלה לדרגת קפטן מטה. ב-9 בנובמבר 1864, לאחר שסיים את הקורס בקטגוריה הראשונה, הוא שוחרר מהאקדמיה למנהל הראשי של המטה הכללי. בשנת 1865 הוא נשלח לפקח על הובלת חיילים צעירים לאורך הוולגה והים הכספי, שהוטל על ידי גדודי המילואים במחוזות הצבאיים של מוסקבה וקאזאן כדי לחזק את גדודי המחוז הצבאי הקווקזי. לשם מילוי המשימה, הועלה בובריקוב לדרגת קפטן ב-28 באוקטובר 1865 ומונה לסגן בכיר במחוז הצבאי בקאזאן. 26 ביוני 1868 מונה למפקד חטיבת הרגלים ה-22 ב-20 באפריל 1869. הועלה לדרגת קולונל.
ב-16 באוקטובר 1876 הוא מונה לשרת עם מפקד צבא הדנובה, הדוכס הגדול ניקולאי ניקולאייביץ' הזקן, בשנת 1878 שימש כעוזר מפקד מטה חיל המשמר. השתתף במבצע הטורקי בשנים 1877–1878.
ב-1 בינואר 1878 הועלה לדרגת מייג'ור גנרל. ב-26 בפברואר 1884 הוא מונה לראש מטה כוחות המשמר והמחוז הצבאי הפטרבורגי (הוא מילא תפקיד זה עד 1897). ב-30 באוגוסט 1884 הועלה לדרגת לוטננט גנרל.
מ-26 באפריל 1896 עד 1 ביוני אותה שנה שהה במוסקבה בחגיגות ההכתרה של ניקולאי השני, עמד בראש מטה מיוחד בפיקוד הדוכס הגדול ולדימיר אלכסנדרוביץ', שתחת פיקודו פעלה יחידת הכתרה מיוחדת.
ב-6 בדצמבר 1897 הועלה לדרגת גנרל מחי"ר. ב-28 במרץ 1898 מונה לחבר המועצה הצבאית.
ביוגרפיה > המושל הכללי של פינלנד

ב-17 באוגוסט 1898 הוא מונה למושל הכללי של פינלנד, כמו גם כמפקד המחוז הצבאי הפיני.
כאשר מונה למושל הכללי, הגיש בובריקוב הערה ניקולאי השני, ובו תיאר תוכנית פעילויות שיש לבצע בדוכסות הגדולה, בהם
איחוד הצבא;
ביטול או הגבלת משמעות מזכירות המדינה ;
הנהגת נוהל מיוחד לבחינת מקרים המשותפים לאימפריה ולדוכסות הגדולה;
אימוץ השפה הרוסית כשפה רשמית בסנאט הפיני, במוסדות החינוך ובמינהל;
להקל על כניסת רוסים לשירות בפינלנד;
הקמת פיקוח על האוניברסיטה המקומית;
עדכון ספרי הלימוד של כל מוסדות החינוך הפיניים;
ביטול מערכות מכס והטבות מוניטריות מיוחדות;
הקמת עיתון ממשלתי רוסי;
פישוט טקס פתיחת מושב הפרלמנט המקומי;
תיקון התקנות למושל הכללי של הדוכסות הגדולה של פינלנד, שפורסמו בשנת 1812.
בובריקוב ביצע תוכנית זו תוך זלזול בחוקה ובחוק צורת הממשל השוודית שהונהגה בפינלנד מאז 1772.
ב-3 בפברואר 1899 קיסר רוסיה חתם על מניפסט עליון בדבר נוהל הוצאת חוקים ממלכתיים כלליים, שנתפס בעיני אוכלוסיית הדוכסות הגדולה כצעד הפוגע בזכויות האוטונומיה וגרם לאי שביעות רצון והפגנות מאסיביות. ב-6 במאי 1900 מונה בובריקוב לחבר מועצת המדינה. ב-29 ביוני 1901 אושר צו שירות צבאי לפיו בוטל הצבא הפיני העצמאי והחלו לגייס פינים לצבא הרוסי על בסיס כללי. השפה הרוסית הוכנסה לעבודה המשרדית של הסנאט, הוקם "העיתון הפיני, מוסדות חינוך הושמו תחת שליטה ממשלתית, מורים "לא נאמנים" חוסלו ועוד. בובריקוב רדף קשות עיתונים והביא לסגירת רבים מהם; בשנת 1902 הוא ביקש סמכויות מיוחדות ועל בסיסם הרשה לעצמו לפעול נגד אנשי ציבור רבים בחו"ל באופן מינהלי. עם כמה צעדים שנועדו לסייע לחסרי קרקע, כמו גם עזרה לרעב, בובריקוב ניסה למשוך את המעמדות הנמוכים יותר של העם.
ביוגרפיה > ניסיון התנקשות

עם זאת, חוסר שביעות רצון הפינים הלאומיים הביא לכך שב-3 ביוני 1904, בבניין הסנאט הפיני, אייגן שאומן, בנו של סנאטור מקומי, ירה מרובה בראונינג ופצע אנושות את בובקירוב, שבליל 4 ביוני מת. שאומן עצמו התאבד. במהדורה הרוסית משנת 1905, ניסיון ההתנקשות של שאומן מיוחס להחלטת המפלגה השוודית, שלא התיישבה עם המדיניות הלאומית-רוסית של בובריקוב.
הערות שוליים

↑  Забытая война: 200 лет назад Финляндию присоединили к России БиБиСи 15 сентября 2009.
↑  «Правительственный Вѣстникъ». 4 (16) мая 1896, № 98, стр. 3.
↑  Высочайший Манифест от 3 (15) Февраля 1899 года
↑  Ольденбургъ С. С. Царствованіе Императора Николая II. Бѣлградъ, 1939, Т. I, стр. 140—142 (глава 6-я).
↑  Бородкин М. М. Из новейшей истории Финляндии. Время управления Н. И. Бобрикова. — СПб.: Т-во Р. Голике и А. Вильборг, 1905.
| --- | --- |
בקרת זהויות :  NLI: 987007302009805171  PLWABN: 9810639384805606  BnF: cb136213332 (data)  GND: 118902571  ISNI: 0000 0000 2820 0072  LCCN: n85127257  NTA: 141106123  SUDOC: 068748191  VIAF: 13105999   WorldCat (עם VIAF): 13105999 
בובריקוב, 1878
ג'יימי קמפבל באוור

| --- | --- |

ג'יימי קמפבל באוור, 2013
 לידה:  22 בנובמבר 1988 (בן 36) לונדון, אנגליה אנגליה, הממלכה המאוחדת הממלכה המאוחדת
 שם לידה:  James Metcalfe Campbell Bower 
 מדינה:  הממלכה המאוחדת 
 תקופת הפעילות:  מ-2007
 עיסוק:  זמר דוגמן
 מקום לימודים:  בית הספר בדאלס 
 בן או בת זוג:  בוני רייט (2010–2012)  לילי קולינס (2012–2018) 
 פרופיל ב-IMDb
 
ג'יימס מטקאלף "ג'יימי" קמפבל באוור (באנגלית: James Metcalfe "Jamie" Campbell Bower; נולד ב-22 בנובמבר 1988) הוא שחקן, זמר ודוגמן אנגלי. באוור ידוע בעיקר מתפקידיו בסרט "סוויני טוד: הספר השטן מרחוב פליט" של טים ברטון, בסדרת סרטי "דמדומים" ובסדרת הטלוויזיה "דברים מוזרים".
ביוגרפיה

קמפבל באוור נולד בלונדון, אנגליה. אמו, אן אליזבת רוזברי, היא מנהלת מוזיקלית, ואביו, דייוויד באוור, עובד בחברת גיבסון. באוור הוא צאצא מצד אימו של סר ג'ון קמפבל, שהיה סגן המושל של סנט וינסנט והגרנדינים. הוא למד בבית ספר עצמאי בהמפשייר, ובצעירותו היה חבר בלהקת תיאטרון המוזיקה הלאומי לנוער ובתיאטרון הנוער הלאומי של אנגליה. הוא החל את הקריירה המקצועית שלו כאשר ידידה שלו, השחקנית לורה מישל קלי, המליצה עליו לסוכן שלה.
קריירה

בשנת 2007 לוהק באוור לדמותו של אנתוני הופ, מלח צעיר שמנסה להתידד עם הספר סוויני טוד מבלי לדעת שהוא רוצח, בסרט סוויני טוד. לאחר מכן, בשנת 2008, באוור הופיע בסרטים "רוקנרולה" בתור רוקיסט צעיר, וב"החורף בזמן מלחמה" בתור ג'ק.
בשנים 2009–2012 הופיע באוור בסאגת דמדומים בתור קאיוס, המנהיג השלישי והכי האכזרי שבוולטורי. בשנת 2010, הופיע באוור בסרט "לונדון בולווארד" בתפקיד משני; ובסרט "הארי פוטר ואוצרות המוות - חלק 1" בתור גלרט גרינדלוולד, קוסם אכזרי שהיה לשעבר אהובו של דמבלדור.
בשנת 2011 השתתף באוור בסרט "אנונימי" שעסק בשאלה מי כתב את המחזות של שייקספיר בתפקיד אוקספורד הצעיר. בשנת 2012 השתתף בקליפ של להקת פלורנס אנד דה משין לשיר "Never Let Me Go".
בשנת 2013 כיכב בסרט "בני הנפילים: עיר של עצמות" המבוסס על סדרת ספרי הפנטזיה "בני הנפילים" מאת קסנדרה קלייר. באוור גילם את ג'ייס, צייד צללים יפה תואר שחובר לקליירי על מנת לפתור את עברה המסתורי. בסוף אותה שנה הוא הצטרף לצוות הדוגמנים של בית האופנה "ברברי".
ביוני 2015 החל באוור לשחק את ג'ו במחזמר "שחקי אותה כמו בקהאם" בתיאטרון הוסט אנד; המחזמר אשר מבוסס על הסרט באותו שם משנת 2002, היה מועמד לחמישה פרסי אוליבייה ביניהם למחזמר החדש הטוב ביותר. באותה שנה החל לדבב את סקיף בסדרת ההנפשה "תומס הקטר וחברים".
בשנת 2021 לוהק לדמותו של וקנה בעונתה הרביעית של הסדרה "דברים מוזרים", שעלתה לשידור בשנת 2022.
קריירה > קריירה מוזיקלית

בנוסף למשחק, בשנת 2015 הוא הקים את להקת הפאנק רוק "COUNTERFEIT"; בה היה סולן וגיטריסט. הלהקה התפרקה ב-2020.
אלבומם הראשון של הלהקה "Together We Are Stronger" יצא בשנת 2017. לפני כן הם הוציאו שלושה מיני-אלבומים.
חיים אישיים

בפברואר 2010, החל באוור לצאת עם השחקנית בוני רייט, אותה פגש על הסט של "הארי פוטר ואוצרות המוות - חלק 1". באפריל 2011, הם אישרו את אירוסיהם. ב-30 ביוני 2012, פורסם כי הם ביטלו את אירוסיהם. בשנת 2012 החל באוור לצאת עם השחקנית לילי קולינס, שותפתו לסרט "בני הנפילים: עיר של עצמות". כעבור מספר חודשים השניים נפרדו.
פילמוגרפיה > קולנוע

| שנה | סרט | תפקיד | הערה |
| --- | --- | --- | --- |
| 2007 | סוויני טוד: הספר השטן מרחוב פליט | אנתוני הופ |  |
| 2008 | רוקנרולה | רוקריסט |  |
| 2008 | חורף בזמן מלחמה | ג'ק |  |
| 2009 | דמדומים 2: ירח חדש | קאיוס |  |
| 2010 | לונדון בולווארד | וויטבוי |  |
| 2010 | הארי פוטר ואוצרות המוות - חלק 1 | גלרט גרינדלוולד הצעיר |  |
| 2011 | אנונימי | אוקספורד הצעיר |  |
| 2011 | דמדומים 4: שחר מפציע - חלק 1 | קאיוס |  |
| 2012 | דמדומים 4: שחר מפציע - חלק 2 | קאיוס |  |
| 2013 | עיר של עצמות | ג'ייס ווילנד |  |
| 2015 | תומס הקטר וחברים: אגדת האוצר האבוד | סקיף | דיבוב |
| 2018 | חיות הפלא: הפשעים של גרינדלוולד | גלרט גרינדלוולד הצעיר |  |
| 2019 | Six Days of Sistine | ז'אן-בפטיסט |  |
| 2023 | True Haunting | אד בקר |  |
| 2024 | Witchboard | אלכסנדר בפטיסט |  |
| 2024 | הורייזון: סאגה אמריקאית | קיילב סייקס |  |
| 2024 | עמנואל (אנ') | סר ג'ון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | האסיר | 12-11 | מיני-סדרה |
| 2011 | קמלוט | המלך ארתור | תפקיד ראשי; 10 פרקים |
| 2020–2016 | תומס הקטר וחברים | סקיף | דיבוב; 6 פרקים |
| 2017 | Will | כריסטופר מרלו | תפקיד ראשי; 10 פרקים |
| 2019 | מיתוסים אורבניים | מיק ג'אגר | פרק: "Mick Jagger and Princess Margaret" |
| 2022–הווה | דברים מוזרים | פיטר באלארד / הנרי קריל / ואן / וקנה | 7 פרקים |
מרי צ'ייפין קרפנטר

| --- | --- |

 לידה:  21 בפברואר 1958 (בת 66) פרינסטון, ארצות הברית 
 מוקד פעילות:  ארצות הברית 
 תקופת הפעילות:  מ-1987 
 מקום לימודים:  אוניברסיטת בראון, Princeton Day School 
 סוגה:  קאנטרי, רוק, פולק, Adult contemporary music
 כלי נגינה:  גיטרה 
 חברת תקליטים:  קולומביה רקורדס 
 פרסים והוקרה:  "Spirit of Americana" Free Speech Award (2010)  Country Music Association Award for Female Vocalist of the Year (1993)  Country Music Association Award for Female Vocalist of the Year (1992) 
 אתר רשמי
 פרופיל ב-IMDb
 
מרי צ'ייפין קרפנטר (באנגלית: Mary Chapin Carpenter; נולדה ב-21 בפברואר 1958) היא זמרת-יוצרת אמריקאית. קרפנטר שווקה תחילה בתור זמרת קאנטרי, והיא נחלה במסגרת זו הצלחה, כולל ארבעה סינגלים שהגיעו לעשרים המובילים במצעדי הקאנטרי. אך בשנות ה-1990 מצאה קרפנטר קהל רחב עוד יותר, על אף שהמוזיקה שלה נהייתה מורכבת יותר, פוליטית יותר, ופחות ידידותית לרדיו. היא זכתה בחמישה פרסי גראמי, והיא היחידה שזכתה ארבע פעמים ברצף בתור זמרת הקאנטרי הטובה ביותר, בין השנים 1992–1995. היא מכרה יותר מ-12 מיליון תקליטים ברחבי העולם, והוכנסה להיכל התהילה לפזמונאים בנאשוויל ב-2012.